Správa zo zahraničnej pracovnej cesty 

1.  Účastníci ZPC:
Andrej Piovarči, Ing., PhD., Odbor vysokoškolského vzdelávania, 15A0, anglický jazyk, Ministerstvo školstva, vedy, výskumu a športu Slovenskej republiky, Stromová 1, 813 30 Bratislava 1

2.  Zahraničná pracovná cesta:
Belgicko, Brusel, 19. – 20. máj 2016 
Účel cesty: účasť v pracovnej skupine Vzdelávanie a tréning 2020 (ET2020)
Organizátor: Európska komisia (EK)
Adresa podujatia: Rue Joseph II 70, Brusel
Financovanie ZPC: letenka EK, ostatné náklady z rozpočtu MŠVVaŠ

3.  Rámcový program pobytu:
19.5.2016 (09:30 – 17:15) stretnutie s Christèle Duvieusart, účasť v pracovnej skupine, prezentácia SK zámeru na DGHE.
20.5.2016 (9:30 – 13:15) prezentácia Changing pedagogical landscapes, príklady dobrých postupov, výmena skúseností.
Zahraniční partneri: zástupcovia ministerstiev a inštitúcií (EU, EUA). 

4.  Stručný priebeh rokovaní, resp.  študijného pobytu:
Bilaterálne stretnutie s Christelle Duvieusart (EK) o zamýšľaných aktivitách MŠVVaŠ – príprava právnych noriem v oblasti vysokého školstva a akreditačného procesu, podpora profesijne orientovaných bakalárskych študijných programov. Uvažuje sa o stretnutí 16.6.2016 v Bratislave. Je možné využiť tzv. peer councelling aktivitu, ktorá podporuje konkrétnu krajinu v riešení špecifického problému/témy prostredníctvom skúsenosti 3-4 expertov z iných krajín (príklad: CZ).
V rámci pracovnej skupiny ET2020 M. Waters (EK) informovala o výstupoch verejnej konzultácie o modernizácii vysokých škôl. Ako hlavné výzvy boli v rámci konzultácie identifikované globalizácia a digitalizácia. Viac ako polovica študentov nie je spokojná so zručnosťami, ktoré VŠ poskytujú vzhľadom na požiadavky trhu práce. Vzhľadom na vysokú participáciu študentov zo Španielska a Talianska je potrebné vyhodnocovať tieto údaje obozretne.
Skills agenda bude publikovaná 7.6.2016. Výstupy z modernizačnej agendy by mali byť zverejnené v jeseni 2016.
Simon Roy (EK) a Flor Boselie-Abbenhuis (NL) prezentovali výstupy zo stretnutia DG HE v Amsterdame k téme future skills. Flor navrhuje, aby boli prítomní aj rektori na DG meetingoch. Simon: každý druhý míting by mohol byť/mal byť s rektormi. Flor informovala aj o výstupoch konferencie Future of Higher Education.
Michael Teutsch uviedol tému európskeho semestra a odporúčania pre konkrétne krajiny - country specific recommendations. Tie sa týkajú 14 krajín, aj Slovenska. Hlavné výzvy a úlohy v rámci odporúčaní: spolupráca VŠ s firmami, relevancia pre trh práce. Odporúčania budú formálne schválené v júli 2016. 
Nový nástroj v rámci ET2020 – peer councelling prezentovala N. Bonifacic. Na požiadanie krajiny umožňuje poradenstvo v špecifickej téme. Príklady: CZ – performance based funding of HE – ako urobiť systém transparentný, stabilnejší, a podporujúci diverzifikáciu VŠ. Návrh: využiť viac indikátorov, input indikátory, priebehové indikátory, output indikátory. Švédsko – poradenstvo k téme školskej reformy. V pláne: Slovinsko – financovanie VŠ.
Bola uskutočnená prezentácia k slovenskému prezidentstvu – téma Úloha VŠ v regiónoch. Touto témou sa bude zaoberať aj PLA Budapešť. Návrh z následnej diskusie: pokúsiť sa zúžiť tému. Diskusia o regiónoch je odlišná od prípadu k prípadu, napr. regióny a VŠ na severe Švédska majú iné potreby ako regióny v Holandsku. 
M. Vukasovic (CHEGG) a D. Westerhejden (CHAPS) prezentovali tému Structural HE Reform Design and Evaluation.
Jaana Puukka (InnovationEngage) – stratégia diseminácie informácií a výsledkov práce WG/PLA.  
Po skončení prvého dňa sa uskutočnilo stretnutie s J. Anderson, A. Szigetim, J. Puukka k SK téme na DG Meeting. Boli navrhnutí key note speakri: Francesc Xavier Grau Vidal, Maria Helena Nazare, Markku Markkula. Je požiadavka, aby boli medzi spíkrami zahrnuté ženy (aspoň 1/3). J. Puukka pripraví nový podklad k téme SK ako vstup na PLA (do konca júna 2016). Spíkri v rámci PLA Budapest môžu byť pozvaní i na DG meeting Bratislava.
Druhý deň bol venovaný prezentáciám o vývoji v pedagogickej oblasti, ktoré sa venovali najmä digitálnej forme vzdelávania. Reprezentant Malty Alexander Grech prezentoval digitálne vzdelávanie ako dôležitý bod ich predsedníctva. S tým súvisia otvorené zdroje pre digitálne vzdelávanie, tvorba obsahu, vzdelávanie učiteľov v digitálnom vyučovaní.
Jay Haywood (Uni of Edinburgh) – prezentoval ich skúsenosť s virtual learning environment (VLE), MOOCs a online diplomami. Konštatoval nárast online študentov a diplomov. Výzvou je vyhodnocovanie kvality. Vhodným nástrojom môže byť competency based learning (USA).
Zdroje: http://www.changingpedagogicallandscapes.eu/  
http://thinking.is.ed.ac.uk/jeffhaywood/  
Ďalej boli preberané viaceré príklady implementácie digitálnych technológií vo VŠ vzdelávaní. Francúzsko založilo organizáciu FUN-MOOC, ktorá podporuje vzdelávanie formou MOOC a venuje sa kvalite, uznávaniu certifikátov a diplomov. Projekt bol iniciovaný a financovaný ministerstvom školstva, začiatok v roku 2013. Problémy: motivácia učiteľov pripraviť MOOC. Ich kariéra napreduje viac prostredníctvom výskumných výstupov, publikácií a citácií. Davor Orlic (Slovinsko) prezentoval program Opening up education. Využívanie platformy Yammer je možné nielen na ukladanie dokumentov, ale je i možnosť kontaktovať iných členov WG (napríklad ak potrebujeme spíkrov na podujatie). 

5.  Odporúčané závery:
Poznatky a skúsenosti v oblasti uskutočňovania digitálneho vzdelávania možno primerane uplatňovať na Slovensku. V rámci stretnutí boli navrhnutí rečníci na podujatia SK PRES. Bude potrebné k týmto návrhom zaujať stanovisko. 

6.   Prehľad prinesenej dokumentácie a miesto jej uloženia
 Dokumentácia týkajúca sa organizácie podujatia. Miesto uloženia: odbor 15A0. 

7.   Osobitne vyhodnotený očakávaný prínos ZPC
Podujatie bolo prínosné z hľadiska získania prehľadu o modernizácii vysokoškolských systémov v zastúpených krajinách. Významné sú tiež návrhy týkajúce sa podujatí, ktoré SK bude organizovať v rámci SK PRES. 
  
8.    Spôsob zverejnenia výsledkov ZPC, prenos získaných informácií
Adresár osôb a  organizácií, ktorým sa správa zaslala: 15A0, SMSEZ.

Súhlasím so zverejnením správy na internete.

Správu vypracoval: Andrej Piovarči
Dátum: 23.5.2016
Správu schválili:  Jozef Jurkovič

Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.